DA Den Europæiske Unions Tidende C 451/5

DEN BLANDEDE PARLAMENTARISKE FORSAMLING FOR PARTNERSKABSAFTALEN MELLEM PÅ DEN ENE SIDE MEDLEMMERNE AF GRUPPEN AF STATER I AFRIKA, VESTINDIEN OG STILLEHAVET OG PÅ DEN ANDEN SIDE DEN EUROPÆISKE UNION OG DENS MEDLEMSSTATER

PROTOKOL FRA MØDET TIRSDAG DEN 14. JUNI 2016

(2016/C 451/02)

Indhold

1. Redegørelse fra Lilianne Ploumen, minister for udenrigshandel og udviklingsbistand i Nederlandene, formand for EU-Rådet 5

2. Redegørelse af Ingrid Olga Ghislaine Ebouka-Babackas, minister for planlægning, statistik og regional integration i Republikken Congo, formand for AVS-Ministerrådet 6

3. Spørgetid til Rådet 6

4. Drøftelse med Rådet — catch-the-eye 6

5. Et frihandelsområde på det afrikanske kontinent — Udsigterne for fremme af handelen i Afrika og mulige fordele for AVS 7

6. Rapport fra det 12. regionalmøde (det sydlige Afrika) i Gaborone i Botswana fra den 20. til den 2. april 2016 — Beretning fra medformændene 7

7. Meddelelser fra medformændene, herunder beslutninger, som var blevet truffet på præsidiemødet den 12. juni 2016 (fortsat) 7

8. Uopsætteligt emne nr. 1: Sikkerhedssituationen forud for valget i Den Demokratiske Republik Congo 8

9. Forbedring af folkelig medvirken i forvaltningen gennem decentralisering og styrkelse af den lokale forvaltning 8

10. Sammendrag fra workshopperne 8

11. Konsekvenserne af faldet i oliepriserne og priserne på andre strategiske råvarer i AVS-landene 9

12. Uopsætteligt emne nr. 2: Voldtægt og vold mod kvinder og børn under væbnede konflikter 9

PROTOKOL FRA MØDET TIRSDAG DEN 14. JUNI 2016

(Mødet åbnet kl. 9.15)

FORSÆDE: Michèle RIVASI

Formand

1. Redegørelse fra Lilianne Ploumen, minister for udenrigshandel og udviklingsbistand i Nederlandene, formand for EU-Rådet

Lilianne Ploumen, minister for udenrigshandel og udviklingsbistand i Nederlandene, formand for EU-Rådet, gennemgik de vigtigste resultater i 2015: 2030-dagsordenen og de nye bæredygtige udviklingsmål, Addis Abeba-handlingsdagsordenen og COP 21, den nye verdensomspændende aftale om klimaforandringer. Tiden var nu kommet til at gennemføre og føre tilsyn med disse dagsordener og tilsagn, hvilket skulle afspejles i både EU’s interne og eksterne politikker.

Rådsformanden opfordrede til et fortsat og styrket AVS-EU-samarbejde om løsningen af fælles fremtidige problemer, navnlig migration, fred og sikkerhed og handel. EU var i gang med en evaluering af resultaterne af og svaghederne i Cotonou-aftalen med henblik på at udforme forskellige muligheder for de fremtidige AVS-EU-partnerskabsrammer, så den kunne fremsætte sine henstillinger i slutningen af 2016. Den Blandede Parlamentariske Forsamling var et af de vigtigste fora i denne proces og alle ideer, som kunne bidrage til at opbygge et moderne og ligeligt fremtidigt partnerskab, var velkomne.

2. Redegørelse af Ingrid Olga Ghislaine Ebouka-Babackas, minister for planlægning, statistik og regional integration i Republikken Congo, formand for AVS-Ministerrådet

Ingrid Olga Ghislaine Ebouka-Babackas, minister for planlægning, statistik og regional integration i Republikken Congo, formand for AVS-Ministerrådet, redegjorde for forberedelserne blandt AVS-landene til fastlæggelsen af det fremtidige forhold mellem AVS og EU blandt AVS-landene. I Rapporten fra Gruppen af Ledende Personligheder, som blev forelagt for det 8. AVS-topmøde mellem stats- og regeringscheferne den 30. maj og den 1. juni 2016 i Port Moresby i Papua Ny Guinea opfordredes der til en styrkelse af forbindelserne mellem AVS og EU, ligesom der blev sat fokus på en række fremtidige AVS-problemer, herunder 2030- dagsordenen og vanskelighederne ved at finde tilstrækkelige bevillinger til at finansiere den, fremme af en stærkt, inklusiv og retfærdig vækst, migration, trusler mod stabiliteten og sikkerheden og de negative konsekvenser af ulovlige pengestrømme. Taleren fokuserede endvidere på multilaterale handelsanliggender og AVS-EU-handelsanliggender, herunder nødvendigheden af mere fleksible krav i de økonomiske partnerskabsaftaler for at døre det muligt for de mindst udviklede lande at indgå dem. AVS-gruppen ønskede, at Den Europæiske Udviklingsfond blev bibeholdt, og at forbindelserne mellem AVS og EU blev uddybet og styrket og var af den opfattelse, at AVS-gruppen skulle videreudvikle syd-syd-samarbejde og trekantssamarbejde.

3. Spørgetid til Rådet

Der var stillet 13 spørgsmål til AVS-Rådet og 13 til EU-Rådet.

Ingrid Olga Ghislaine Ebouka-Babackas besvarede på AVS-Rådets vegne følgende spørgsmål og tillægsspørgsmål:

Spørgsmål nr. 10 af Michèle Rivasi om offentligt-private partnerskaber inden for landbruget i Afrika

Følgende spørgsmål blev besvaret men blev ikke efterfulgt af tillægsspørgsmål:

Spørgsmål nr. 2 af David Martin (for Maria Arena) om sikkerhedssituationen i Burundi

Spørgsmål nr. 4 af Marlene Mizzi om Zika-epidemien

Spørgsmål nr. 11 af Enrique Guerrero Salom (for Norbert Neuser) om det humanitære verdenstopmøde

Stillerne af spørgsmål nr. 1, 3, 5, 6, 7, 8, 9, 12 og 13 var ikke til stede.

Lilianne Ploumen besvarede på EU-Rådets vegne følgende spørgsmål og tillægsspørgsmål:

Spørgsmål nr. 15 af David Martin (for Maria Arena) om sikkerhedssituationen i Burundi

Spørgsmål nr. 16 af Kashetu Kyenge om valget i Den Demokratiske Republik Congo

Spørgsmål nr. 23 af Enrique Guerrero Salom (for Norbert Neuser) om det humanitære verdenstopmøde

Følgende spørgsmål blev besvaret men blev ikke efterfulgt af tillægsspørgsmål:

Spørgsmål nr. 17 af Marlene Mizzi om Zika-epidemien

Stillerne af spørgsmål nr. 14, 18, 19, 20, 21, 22, 24, 25 og 26 var ikke til stede.

4. Drøftelse med Rådet — catch-the-eye

Indlæg: Norbert Neuser, Jean-Luc Schaffhauser, Agathon Rwasa (Burundi), Michael Gahler, Juan Fernando López Aguilar, Jean Marie Kilosho Bulambo (Den Demokratiske Republik Congo), Magnus Kofi Amoatey (Ghana), Maria Arena, Babiker Mohamed Toum (Sudan), Sithembile Mlotshwa (Zimbabwe), Netty Baldeh (Gambia), Michèle Rivasi og Jomo Mfanawemakhosi Dlamini (Swaziland).

Medlemmerne fokuserede på handel og de økonomiske partnerskabsaftaler og stillede spørgsmål om sikkerhedsforanstaltninger, økonomisk støtte til tilpasninger, kapacitetsopbygning og tab af toldprovenu. Andre spørgsmål omfattede de fremtidige AVS-EU-forbindelser, valget i Den Demokratiske Republik Congo, den politiske dialog med Burundi, ulovlige pengestrømme og elektrificeringen af Afrika.

5. Et frihandelsområde på det afrikanske kontinent — Udsigterne for fremme af handelen i Afrika og mulige fordele for AVS

Udvalget om Økonomisk Udvikling, Finanser og Handel

Ordførere: Jean-Marie Bulambo (Den Demokratiske Republik Congo) og Marielle de Sarnez

Jean Marie Bulambo (Den Demokratiske Republik Congo) og Petr Ježek (for Marielle de Sarnez) forelagde betænkningen.

Indlæg: Michael Gahler, Agathon Rwasa (Burundi), Louis-Joseph Manscour, Tesfaye Daba Wakjira (Etiopien), Pavel Telička, Maria Heubuch, Piernicola Pedicini, Jean-Luc Schaffhauser, Sir Louis H. Straker (Saint Vincent og Grenadinerne), Francesc Gambus, Babiker Mohamed Toum (Sudan), Maria Arena, Gberi Kombo (Cameroun), Marlene Mizzi og Domenico Rosa (Europa-Kommissionen).

Medlemmerne var af den opfattelse, at det afrikanske frihandelsområde var et meget ambitiøst projekt, som forudsatte et stærkt politisk engagement fra de berørte lande. Den var en god chance for Afrika til at styrke handelen mellem de afrikanske lande med henblik på at øge den økonomiske vækst, da frihandel ligeledes var et fremragende instrument til at bekæmpe fattigdom. Det blev imidlertid understreget, at liberalisme og markedsøkonomien også skulle sikre, at væksten førte til en retfærdig fordeling. Opbygningen af Europa — det europæiske projekt havde også startet som et handelsmæssigt og økonomisk fællesskab kunne tjene som eksempel for det afrikanske frihandelsområde. Der blev givet udtryk for en vis bekymring over åbning af grænserne og de negative konsekvenser af liberalismen for udviklingslandene.

Jean Marie Bulambo (Den Demokratiske Republik Congo) ag Petr Ježek afsluttede debatten.

6. Rapport fra det 12. regionalmøde (det sydlige Afrika) i Gaborone i Botswana fra den 20. til den 2. april 2016 — Beretning fra medformændene

Fungerende medformand Michèle Rivasi redegjorde mundtligt for det 12. regionalmøde og de vigtigste punkter, som var blevet behandlet.

Indlæg: Formand Netty Baldeh (Gambia), Gilbert Shimane Mangole (Botswana) og Juan Fernando López Aguilar.

Medlemmerne takkede og lykønskede Botswana med den vellykkede tilrettelæggelse af mødet. Debatten fokuserede navnlig på betydningen af regional integration, migration, forvaltningen af naturlige ressourcer, energi og seksuel vold. Der blev især udtrykt tilfredshed med de to workshopper om henholdsvis udsatte børn og meteorologiske centre.

7. Meddelelser fra medformændene, herunder beslutninger, som var blevet truffet på præsidiemødet den 12. juni 2016 (fortsat)

Fungerende medformand Rivasi forelagde følgende beslutninger, som var blevet truffet af Præsidiet på dets møde den 12. juni 2016:

De faste udvalg skulle udarbejde følgende betænkninger.

Udvalget om Politiske Spørgsmål — Finansieringen af politiske partier i AVS- og EU-landene

Udvalget om Økonomisk Udvikling, Finanser og Handel — Forbedring af effektiviteten af bistanden og udviklingen i AVS-EU-samarbejdet

Udvalget om Sociale Anliggender og Miljø — Sportens rolle inden for uddannelse og fattigdomsbekæmpelse

(Mødet udsat kl. 12.36 og genoptaget kl. 15.08)

FORSÆDE: Netty BALDEH

Medformand

8. Uopsætteligt emne nr. 1: Sikkerhedssituationen forud for valget i Den Demokratiske Republik Congo

Indlæg: Vicky Katumwa Mukalay (Den Demokratiske Republik Congo), Maria Arena, Kristin de Peyron (Tjenesten for EU's Optræden Udadtil), Joachim Zeller, Alpha Ousmane (Burkina Faso), Abdoulaye Touré (Côte d'Ivoire), Javier Nart, Ahamada Soukouna (Mali), Michèle Rivasi, Isabella Adinolfi, Adjedoue Weidou (Tchad), Jean-Luc Schaffhauser, Joyce Laboso (Kenya), Michael Gahler, Cécile Kashetu Kyenge, Maria Noichl og Jo Leinen.

Medlemmerne udtrykte enstemmigt tilfredshed med altalen om en kompromisløsning og understregede betydningen af fred og stabilitet i Den Demokratiske Republik Congo for befolkningen og for hele regionen omkring de store søer. De understregede ligeledes nødvendigheden af at respektere og overholde de grundlæggende principper for demokrati, menneskerettigheder og retsstatslige forhold og af at beskytte congolesiske borgere. I den forbindelse opfordrede de til en inklusiv demokratisk og fokuseret dialog, som skulle munde ud i et frit, gennemskueligt af åbent valg under fredelige politiske og samfundsmæssige forhold. Valget skulle falde sammen med udløbet af den siddende præsidents mandat for ikke at bringe den demokratiske proces i landet i fare.

Medlemmerne gav udtryk for bekymring over de fortsatte krænkelser af menneskerettighederne, den stigende politiske vold og forværringen af situationen med hensyn til grundlæggende rettigheder, der ansås som afgørende i tiden forud for et valg, herunder ytrings-, forenings- og forsamlingsfrihed.

9. Forbedring af folkelig medvirken i forvaltningen gennem decentralisering og styrkelse af den lokale forvaltning

Udvalget om Politiske Spørgsmål

Ordførere: James Kembi-Gitura (Kenya) og Aymeric Chauprade

Arne Gericke (for Aymeric Chauprade) og Joyce Laboso (for James Kembi-Gitura (Kenya)) forelagde betænkningen.

Indlæg: Isabella Adinolfi, Francesc Gambus, Alpha Ousmane (Burkina Faso), Carlos Zorrinho, Agathon Rwasa (Burundi), Neena Gill, Peter Ježek, Tesfaye Daba Wakjira (Etiopien), Worlea Saywah Dunah (Liberia), Bodil Valero, Ahamada Soukouna (Mali), Ousmane Kaba (Guinea), Amadou Dioffo (Niger), Jean-Luc Schaffhauser, Adjedoue Weidou (Tchad), Davor Ivo Stier, Cécile Kashetu Kyenge, Louis H. Straker, Joachim Zeller, Amos Fish Mahlalela (Sydafrika), Doru-Claudian Frunzulică, Babiker Mohamed Toum (Sudan) og Domenico Rosa (Europa-Kommissionen).

Under debatten overdrog den fungerende medformand Michèle Rivasi mødeledelsen til

Cécile Kashetu Kyenge.

Medlemmerne var stort set enige om, at nærhedsprincippet var et vigtigt element i den demokratiske forvaltning, de det fremmede den folkelige medvirken på lokalt plan. En decentraliseret forvaltning skulle udformes meget omhyggeligt og skulle omfatte mindretal, kvinder og unge og tage hensyn til lokale behov. For at sikre en tilstrækkelig grad af autonomi skulle de lokale myndigheder ligeledes råde over de nødvendige økonomiske midler, dels i form af direkte tilskud fra centralregeringen, dels gennem udskrivning af skatter under deres eget ansvar. Medlemmerne var enige i, at der var forskellige modeller for decentralisering. Medlemmer fra AVS-landene forklarede, hvordan decentralisering fungerede i deres lande. Det blev understreget, at EU’s udviklingsbistand også skulle nå ud til og inddrage lokale enheder og befolkninger i planlægningen og ikke blot være afhængig af centralregeringerne.

Joyce Laboso (Kenya) afsluttede debatten.

10. Sammendrag fra workshopperne

Norbert Neuser redegjorde mundtligt for workshoppen om bæredygtig energi: Skabelsen af den bæredygtig fremtid. Han henviste til, at Namibia for øjeblikket importerede 66 % af sin energi, og at det havde vedtaget en overordnet plan for elektrificering af landdistrikterne og planlagde at udnytte sit enorme potentiale for varige energikilder herunder biomasse, vind og øget anvendelse af solenergi.

Uladi Mussa (Malawi) redegjorde mundtligt for workshoppen om fredning som et middel til at fremme et bæredygtigt udkomme, som havde resulteret i førstehåndsoplysninger om Namibias lokalforvaltning af de naturlige ressourcer, som bl.a. inddrog lokalsamfundene i beskyttelsen af vildtbestanden og udvikling af turisme og ydede støtte til subsistenslandmænd og hyrder, som berøres af vilde dyr.

FORSÆDE: Michèle RIVASI

Formand

Indlæg: Juan Fernando López Aguilar.

11. Konsekvenserne af faldet i oliepriserne og priserne på andre strategiske råvarer i AVS-landene

Indlæg: Domenico Rosa (Europa-Kommissionen), Abdoulaye Touré (Côte d’Ivoire), Carlos Zorrinho, Ousmane Kaba (Guinea), Jean Christophe Owono Nguema (Gabon), Worlea Saywah Dunah (Liberia), Malement Lihasoa (Madagaskar), Maria Heubuch, Adjedoue Weidou (Tchad), Jean-Luc Schaffhauser, Amos Fish Mahlalela (Sydafrika), Michael Gahler, A Misiekaba (Surinam), Purmanund Jhugroo (Mauritius), Theodor D. Stolojan, Jo Leinen og Michèle Rivasi.

Medlemmerne drøftede konsekvenserne af de drastiske fald i priserne på råvarer og navnlig på olie i AVS-landene og understregede de forskelligartede konsekvenser. Man påpegede følgerne for de olieeksporterende lande og de deraf følgende konsekvenser, mens visse medlemmer også påpegede de positive følger af billigere import. De fleste var enige i, at prisudsvingene udgjorde en risiko for stabiliteten i mange AVS-lande og igen påviste nødvendigheden af at diversificere og opnormere økonomien i AVS-landene ved at overgå til forædling af råvarer og produktion og af at mindske afhængigheden af olie både i de olieproducerende land og de olieimporterende lande for at tilpasse sig de langsigtede udviklingstendenser og klimaforandringerne.

12. Uopsætteligt emne nr. 2: Voldtægt og vold mod kvinder og børn under væbnede konflikter

Indlæg: Kristin de Peyron (Tjenesten for EU's Optræden Udadtil), Davor Ivo Stier, Cécile Kashetu Kyenge, Arne Gericke, Pavel Telička, Adjedoue Weidou (Tchad), Mémounatou Ibrahima (Togo), Bodil Valero, Amos Fish Mahlalela (Sydafrika), Laura Agea, Jean-Luc Schaffhauser, Purmanund Jhugroo (Mauritius), Krzyszyof Hetman, Maria Noichl, Neena Gill og Michèle Rivasi.

Medlemmerne fordømte voldtægt og vold mod kvinder og børn og opfordrede til en større indsats for at beskytte potentielle ofre, bringe straffriheden til ophør ved at anklage de skyldige, bekæmpe stigmatiseringen af ofrene og sikre medicinsk, juridisk og psykologisk bistand og omsorg for ofrene. Man nævnte ligeledes, at fredsbevarende styrker lejlighedsvis havde gjort sig skyldige i seksuelle overgreb. Der var meget divergerende opfattelser af, om voldtægtsofre skulle have adgang til sikker abort.

(Mødet hævet kl. 18.51)